احمد خان مدہوش

احمد خان مدہوش  (پیدائش: 5 اپریل، 1931ء - وفات: 26 جون، 2010ء) پاکستان سے تعلق رکھنے والے سندھی زبان کے بڑے کہنہ مشق اور مقبول شاعر تھے۔ وہ کئی کتب کے مصنف تھے۔ ان کا شمار سندھی زبان کے بڑے غزل گو شعرا میں ہوتا ہے۔معروف سندھی مدہوش شاعر انتقال کر گئے، روزنامہ ڈان کراچی، 27 جون 2010ء

 حالات زندگی 
احمد خان مدہوش 15 اپریل، 1931ء کو گاؤں سلطان چانڈیو، ضلع دادو، برطانوی ہندوستان میں حاجی خان سومرو عرف شغلی فقیر سومرو کے گھر میں پیدا ہوئے۔ احمد خان مدہوش کی پیدائش کے بعد اس کے والد خاندان کے ساتھ ضلع دادو کے شہر جوہی میں سکونت اختیار کی۔ اس کے والد دھوبی کی دکان چلاتے تھے۔ اس کے علاوہ اس کے والد نعت خواں بھی تھے اس لیے شغلی سے مشہور تھے۔ 1952ء میں پرائمری کے استاد مقرر ہوئے۔ انھوں نے ملازمت کے ساتھ ساتھ اپنی تعلیم کی طرف بھی توجہ دی اور اس نے 1957ء میں سندھی فاضل اور 1965ء میں ادیب فاضل کا امتحان پاس کیا۔

 خدمات 
1960ء میں شاعری کی شروعات کی اور مدہوش تخلص اختیار کیا۔ اس کی شاعری لاتعداد جریدوں میں شائع ہوئی۔ علاوہ ازیں مدہوش کا کلام ریڈیو پاکستان، پاکستان ٹیلی وژن اور پرائیویٹ چینلز سے نشر ہوتا ہے۔ 1993ء میں بطور پرائمری استاد ریٹائرڈ ہوئے۔ مدہوش سندھی ادبی بورڈ جامشورو کے بورڈ آف گورنرز کے رکن رہے۔ شاعری میں اس کے استاد فیض بخشاپوری تھے۔احمد خان مدهوش : (Sindhianaسنڌيانا)

 وفات 
احمد خان مدہوش 26 جون، 2010ء کو کراچی میں وفات پاگئے۔

 حوالہ جات 

زمرہ:1931ء کی پیدائشیں
زمرہ:2010ء کی وفیات
زمرہ:پاکستانی مسلم شخصیات
زمرہ:سندھی شخصیات
زمرہ:سندھی شعرا
زمرہ:ضلع دادو کی شخصیات
زمرہ:ویکی ڈیٹا سے مطابقت رکھنے والی مختصر تفصیل